Temeljem članka 11. Dopune Pravilnika o uvjetima, načinu i postupku ostvarivanja prava na potporu iz Programa poticanja uređenja naselja i demografske obnove na području Općine Vladislavci za razdoblje od 2017. do 2022. godine („Službeni glasnik Općine Vladislavci broj 11/20) Jedinstveni upravni odjel Općine Vladislavci izrađuje pročišćeni tekst Pravilnika o uvjetima, načinu i postupku ostvarivanja prava na potporu iz Programa poticanja uređenja naselja i demografske obnove na području Općine Vladislavci za razdoblje od 2017. do 2022. godine

Pročišćeni tekst Pravilnika o uvjetima, načinu i postupku ostvarivanja prava na potporu iz Programa poticanja uređenja naselja i demografske obnove na području Općine Vladislavci za razdoblje od 2017. do 2022. godine obuhvaća Pravilnik o uvjetima, načinu i postupku ostvarivanja prava na potporu iz Programa poticanja uređenja naselja i demografske obnove na području Općine Vladislavci za razdoblje od 2017. do 2022. godine („Službeni glasnik“ Općine Vladislavci br. 3/18, 1/20, 5/20, 6/20 i 11/20),

KLASA: 363-01/18-06/01

Vladislavci, 11. prosinca 2020.

Pročelnica

Jedinstvenog upravnog odjela

Općine Vladislavci

Gordana Pehar Kovačević, dipl. iur., v. r.

**PRAVILNIK**

**o uvjetima, načinu i postupku ostvarivanja prava na potporu**

**iz Programa poticanja uređenja naselja i demografske obnove**

**na području Općine Vladislavci za razdoblje od 2017. do 2022. godine**

**(pročišćeni tekst)**

1. **OPĆE ODREDBE**

**Članak 1.**

Ovim Pravilnikom o uvjetima, načinu i postupku ostvarivanja prava na potporu iz Programa poticanja uređenja naselja i demografske obnove na području Općine Vladislavci za razdoblje od 2017. do 2022. godine (dalje, skraćeno: Pravilnik) određuju se uvjeti, način, postupak ostvarivanja prava na potporu, rokovi i postupak podnošenja zahtjeva za dodjelu potpore, visina potpore, te dokumentacija potrebna za ostvarivanje prava na potporu za provedbu slijedećih mjera:

* mjera 1. - energetska učinkovitost i energetska obnova obiteljskih kuća,
* mjera 2. - uklanjanje starih objekata,
* mjera 3. izgradnja novih stambenih objekata i kupovina stambenih objekata na području Općine Vladislavci,
* mjera 5. – uređenje pročelja,
* mjera 21. - sufinanciranje troškova polaganja vozačkog ispita srednjoškolcima, studentima te osobe koje su u prethodnoj školskoj godini završile srednju školu, a nisu nastavile akademsko obrazovanje, a na dan podnošenja zahtjeva imaju status nezaposlene osobe s područja Općine Vladislavci koji imaju prebivalište na području Općine Vladislavci 6 mjeseci prije podnošenja zahtjeva

**Članak 2.**

Prihvatljivi korisnici mjera iz članka 1. ovog Pravilnika za mjera 1., mjera 2. i mjera 5. su fizičke osobe - državljani Republike Hrvatske, s prebivalištem i boravištem na području Općine Vladislavci, kao i strani državljani i osobe bez državljanstva koje su stalno nastanjene na području Vladislavci, te fizičke osobe koje imaju namjeru stalnog nastanjenja na području Općine Vladislavci.

Prihvatljivi korisnici mjera iz članka 1. ovog Pravilnika za mjera 3. su fizičke osobe starosti do 45 godina- državljani Republike Hrvatske, s prebivalištem i boravištem na području Općine Vladislavci, kao i strani državljani i osobe bez državljanstva koje su stalno nastanjene na području Vladislavci, te fizičke osobe koje imaju namjeru stalnog nastanjenja na području Općine Vladislavci.

Prihvatljivi korisnici mjere 21. su redovni učenici 3. i 4. razreda srednje škole. redovni studenti te osobe koje su u prethodnoj školskoj godini završile srednju školu, a nisu nastavile akademsko obrazovanje, a na dan podnošenja zahtjeva imaju status nezaposlene osobe s prebivalištem na području Općine Vladislavci.

1. **PROVEDBA MJERE 1.: ENERGETSKA UČINKOVITOST I ENERGETSKA OBNOVA OBITELJSKIH KUĆA**

**Članak 3.**

Prihvatljivi korisnici za dodjelu potpore u Mjeri 1. - energetska učinkovitost i energetska obnova obiteljskih kuća su osobe iz članka 2. ovog Pravilnika, koje na objektu u svom vlasništvu u kojem i stanuju provode mjere energetske učinkovitosti sufinanciranom od strane Fonda za zaštitu okoliša i energetsku učinkovitost.

Osoba može ostvariti pravo na samo jedno sufinanciranje u Mjeri 1. u kalendarskoj godini u navedenom programskom razdoblju.

**Članak 4.**

Prihvatljivi troškovi koji se sufinanciraju u Mjeri 1. energetska učinkovitost i energetska obnova obiteljskih kuća su :

* zamjena postojeće ugradnjom nove vanjske stolarije
* povećanje toplinske zaštite ovojnice obiteljske kuće
* povećanje energetske učinkovitosti sustava grijanja ugradnjom plinskih kondenzacijskih kotlova
* povećanje energetske učinkovitosti sustava prozračivanja ugradnjom uređaja za povrat topline
* i dr. opravdani troškovi koji se sufinanciranju od strane Fonda

**Članak 5.**

Općina će sufinancirati energetsku učinkovitost i energetsku obnovu obiteljskih kuća u iznosu 5 % priznatih troškova Fonda, a maksimalno do 5.000,00 kuna.

**Članak 6.**

Uz obrazac zahtjeva koji je sastavni dio ovog Pravilnika, i dokumentacije iz članka 26. ovog Pravilnika, podnositelj zahtjeva prilaže slijedeću dokumentaciju:

* preslik Odluke ili Rješenja Fonda za zaštitu okoliša i energetsku učinkovitost da mu je od strane Fonda za zaštitu okoliša i energetsku učinkovitost odobrena energetska obnova obiteljske kuće i preslik zaključenog Ugovora sa Fondom za zaštitu okoliša i energetsku učinkovitost,
* preslik troškovnika planiranih radova,
* preslik računa i dokaz da je račun podmiren od strane korisnika i Fonda za mjere energetske učinkovitosti ili energetske obnove.

1. **PROVEDBA MJERA 2.: UKLANJANJE STARIH OBJEKATA**

**Članak 7.**

Prihvatljivi korisnici za dodjelu potpore u Mjeri 2. - uklanjanje starih objekata su osobe iz članka 2. ovog Pravilnika, koje uklanjaju stare ruševne objekte (stambeni ili pomoćni) u svom vlasništvu.

**Članak 8.**

Prihvatljivi troškovi koji se sufinanciraju u Mjeri 2. uklanjanje starih objekata su troškovi proizašli iz uklanjanja objekta (stambenog ili pomoćnog) koji čini zasebnu cjelinu, ne djelomično uklanjanje objekta (npr. jedan zid i sl.), a podrazumijevaju se slijedeći troškovi:

* troškovi rada stroja na uklanjanju objekta
* troškovi rada stroja na odvozu ostataka rušenja do za to predviđene deponije
* troškovi najma spremnika – kontejnera za odvoz otpada

**Članak 9.**

Općina će sufinancirati uklanjanje starih objekta u iznosu 800,00 kuna i osoba može ostvariti sufinanciranje samo za jedno uklanjanje na katastarskoj čestici u programskom razdoblju od 2017. do 2022. godine.

**Članak 10.**

Uz obrazac zahtjeva koji je sastavni dio ovog Pravilnika, i dokumentacije iz članka 26. ovog Pravilnika, podnositelj zahtjeva prilaže slijedeću dokumentaciju:

* ponudu izvođača radova na uklanjanju starih objekata.

Na obrascu zahtjeva podnositelj zahtjeva navodi planirani termin uklanjanja starog objekta.

Predstavnik Općine Vladislavci izlazi na očevid i zapisnički konstatira stanje prije uklanjanja, sa pripadajućom foto dokumentacijom.

Nakon donošenja Odluke o odobrenju potpore za uklanjanje starih objekata, korisnik potpore podnosi zahtjev za isplatu, popraćen računom izvođača za izvršene radove i dokazom o uplati računa.

Prije isplate potpore, predstavnik Općine Vladislavci, zapisnički konstatira stanje nakon uklanjanja objekta sa pripadajućom foto dokumentacijom.

1. **PROVEDBA MJERE 3 - IZGRADNJA NOVIH STAMBENIH OBJEKATA I KUPOVINA STAMBENIH OBJEKATA NA PODRUČJU OPĆINE VLADISLAVCI**

**Članak 11.**

Prihvatljivi korisnici za dodjelu potpore u Mjeri 3. - izgradnja novih stambenih objekata i kupovina stambenih objekata na području Općine Vladislavci su osobe iz članka 2. stavak 2. ovog Pravilnika, koje radi rješavanja svojeg stambenog pitanja grade novi stambeni objekt u svom vlasništvu, temeljem građevinske dozvole, i osobe koje radi rješavanja svojeg stambenog pitanja kupuju stambeni objekt, pod uvjetom da podnositelj zahtjeva i njegov bračni ili izvanbračni drug, nema u vlasništvu stan ili kuću, ili ima samo jedan stan ili kuću koju je prodao ili prodaje radi kupnje većeg stambenog objekta ili gradnje većeg stambenog objekta zbog potreba vlastitog stanovanja.

Osobe iz članka 2. stavak 2. ovog Pravilnika ne smiju biti starije od 45 godina u trenutku poduzimanja radnje temeljem koje će podnijeti zahtjev za sufinanciranje.

Nisu prihvatljivi korisnici koji kupuju stambeni objekt od bračnog ili izvanbračnog druga, roditelja ili potomka u prvom nasljednom redu.

Osoba može ostvariti pravo na samo jedno sufinanciranje u Mjeri 3. u programskom razdoblju od 2017. do 2022. godine.

**Članak 12.**

Prihvatljivi troškovi koji se sufinanciraju u Mjeri 3. izgradnja novih stambenih objekata i kupovina stambenih objekata na području Općine Vladislavci su:

* trošak izgradnje objekta
* geodetski troškovi
* troškovi projektiranja
* troškovi uporabne dozvole
* trošak kupnje objekta
* trošak kupnje neizgrađenog građevinskog zemljišta/oranice radi rješavanja stambenog pitanja

**Članak 13.**

Općina će sufinancirati izgradnju novih stambenih objekata i kupnju stambenih objekata, u iznosu od 15.000,00 kuna po objektu pod uvjetom da vlasnik objekta nakon šest mjeseci počne stanovati u uređenom objektu, i da objekt ne proda najmanje 15 godina računajući od godine u kojoj je ostvario potporu. Rok za podnošenje zahtjeva za dodjelu potpore je 6 mjeseci od kupnje objekta za izgradnju (izdanog računa za troškove izgradnje objekta, geodetskih troškova, troškova projektiranja, troškova uporabne dozvole), objekta koji se uklanja za izgradnju, neizgrađenog građevinskog zemljišta/oranice ili useljivog stambenog objekta.

Rok izgradnje/ uređenja objekta iz prethodnog stavka utvrđuje se kako slijedi:

- za izgradnju objekata (troškovi izgradnje objekta, geodetski troškovi, troškovi projektiranja, troškovi uporabne dozvole) pet godina od dana odobravanja potpore,

- za kupnju stambenog objekta koji se uklanja radi gradnje novog stambenog objekta pet godina od dana odobravanja potpore,

- za kupnju neizgrađenog građevinskog zemljišta/oranice pet godina od dana odobravanja potpore,

- za kupnju useljivog stambenog objekta- 6 mjeseci od dana odobravanja potpore.

Pod uređenim objektom podrazumijeva se unutarnje uređenje jedne etaže stambenog objekta sa završenim i priključenim instalacijama (el. energija i voda), te oličenim zidovima.

Kao jamstvo za uredno ispunjenje rokova useljenja u stambeni objekt i jamstvo da izgrađeni ili kupljeni stambeni objekt neće prodati u roku od najmanje 15 godina, korisnik potpore je prije zaključivanja ugovora o dodjeli potpore, u obvezi Općini Vladislavci dostaviti solemniziranu bjanco zadužnicu U najmanjem iznosu u kojem je potpora odobrena.

Korisnik potpore može izgrađeni ili kupljeni stambeni objekt prenijeti u vlasništvo odnosno suvlasništvo bračnog/izvanbračnog druga, uz suglasnost Općine, uz uvjet sklapanja dodatka ugovoru s bračnim/izvanbračnim drugom te obvezom dostave bračnog/izvanbračnog druga solemnizirane bjanco zadužnice u najmanjem iznosu u kojem je ukupna potpora dodijeljena.

Ukoliko je suvlasništvo na izgrađenom ili kupljenom stambenom objektu zajedničko između bračnih drugova, bračni drugovi odgovaraju solidarno.

**Članak 14.**

Uz obrazac zahtjeva koji je sastavni dio ovog Pravilnika, i dokumentacije iz članka 26. ovog Pravilnika, podnositelj zahtjeva prilaže slijedeću dokumentaciju, ovisno o vrsti prihvatljivog troška:

* potvrda o prometu nekretnina,
* račun za trošak izgradnje objekta i dokaz o plaćanju
* račun za izvršene geodetske troškove i dokaz o plaćanju
* račun za izvršene troškove projektiranja i dokaz o plaćanju
* račun za troškove uporabne dozvole i dokaz o plaćanju
* kupoprodajni ugovor i dokaz o plaćanju kupoprodajne cijene za kupnju objekta

1. **PROVEDBA MJERE 5. UREĐENJE PROČELJA**

**Članak 15.**

Prihvatljivi korisnici za dodjelu potpore u Mjeri 5. - uređenje pročelja su osobe iz članka 2. ovog Pravilnika, koje uređuju pročelja stambenih objekata u svom vlasništvu.

**Članak 16.**

Prihvatljivi troškovi koji se sufinanciraju u Mjeri 5. uređenje pročelja su:

* obvezno bojanje fasade pročelja,
* zamjena stolarije,
* zamjena limarije i dr.

**Članak 17.**

Općina će sufinancirati uređenje pročelja u iznosu od 500,00 kuna, a može se ostvariti samo za jedno uređenje pročelja na katastarskoj čestici u programskom razdoblju 2017.-2022. godina.

Sredstva se ne mogu odobravati retroaktivno.

**Članak 18.**

Uz obrazac zahtjeva koji je sastavni dio ovog Pravilnika, i dokumentacije iz članka 26. ovog Pravilnika, podnositelj zahtjeva prilaže slijedeću dokumentaciju:

* ponudu izvođača radova za uređenje pročelja stambenog objekta.

Na obrascu zahtjeva podnositelj zahtjeva navodi planirani termin uređenja pročelja stambenog objekta.

Predstavnik Općine Vladislavci izlazi na očevid i zapisnički konstatira stanje prije uređenja pročelja, sa pripadajućom foto dokumentacijom.

Nakon donošenja Odluke o odobrenju potpore za uređenje pročelja, korisnik potpore podnosi zahtjev za isplatu, popraćen računom izvođača za izvršene radove uređenja pročelja i dokazom o uplati računa.

Prije isplate potpore, predstavnik Općine Vladislavci, zapisnički konstatira stanje nakon uređenja pročelja sa pripadajućom foto dokumentacijom.

**Va. PROVEDBA MJERE 21. SUFINANCIRANJE TROŠKOVA POLAGANJA VOZAČKOG ISPITA SREDNJOŠKOLCIMA I STUDENTIMA S PODRUČJA OPĆINE VLADISLAVCI**

**Članak 18a.**

Prihvatljivi korisnici za dodjelu potpore u Mjeri 21. su redovni učenici 3. i 4. razreda srednje škole, redovni studenti te osobe koje su u prethodnoj školskoj godini završile srednju školu, a nisu nastavile akademsko obrazovanje s prebivalištem na području Općine Vladislavci.

**Članak 18b.**

Prihvatljivi troškovi koji se sufinanciraju u Mjeri 21. su troškovi polaganja vozačkog ispita.

**Članak 18c.**

Općina će sufinancirati trošak prvog polaganja vozačkog ispita učenicima, studentima te osobe koje su u prethodnoj školskoj godini završile srednju školu, a nisu nastavile akademsko obrazovanje, a na dan podnošenja zahtjeva imaju status nezaposlene osobe ovisno o postignutom općem uspjehu u prethodnoj školskoj/ akademskoj godini u iznosu od 20% (za opći uspjeh 2,00) do 50% ( za opći uspjeh 5,00).

Sredstva se ne mogu odobravati retroaktivno.

Uz obrazac zahtjeva koji je sastavni dio ovog Pravilnika podnositelj zahtjeva prilaže slijedeću dokumentaciju:

* presliku osobne iskaznice podnositelja zahtjeva,
* uvjerenje o prebivalištu,
* svjedodžbu odnosno potvrdu o ostvarenom uspjehu u prethodnoj školskoj / akademskoj godini,
* potvrdu o upisu u novu školsku/akademsku godinu, ako je primjenjivo
* preslika ugovora s autoškolom.

Općina će sklopiti ugovor s podnositeljem zahtjeva odnosno roditeljem maloljetnog podnositelja zahtjeva a sredstva će se isplaćivati autoškoli koju podnositelj zahtjeva pohađa.

1. **ZAJEDNIČKE ODREDBE**

**Članak 19.**

Za provedbu Mjera uređenja naselja i demografske obnove iz ovog Pravilnika raspisat će se javni poziv.

Javni poziv raspisuje se za svaku proračunsku godinu.

Javni poziv raspisuje općinski načelnik.

Javni poziv otvoren je od dana raspisivanja javnog poziva do 1. prosinca proračunske godine u kojoj je raspisan, odnosno do utroška sredstava predviđenih za svaku pojedinu mjeru.

**Članak 20.**

Prijave se rješavaju prema redoslijedu zaprimanja, odnosno do utroška planiranih sredstava za proračunsku godinu.

Nepotpune i nepravodobne prijave neće se razmatrati, o čemu će se podnositelju zahtjeva uputiti obavijest.

**Članak 21.**

Odluku o dodjeli sredstava donosi Općinski načelnik.

Za dodjelu sredstava za Mjeru 3. mjere - izgradnja novih stambenih objekata, kupovina stambenih objekata, kupovina neizgrađenog građevinskog zemljišta/oranice na području Općine Vladislavci i Mjeru 21 - sufinanciranje troškova polaganja vozačkog ispita srednjoškolcima, studentima te osobama koje su u prethodnoj školskoj godini završile srednju školu, a nisu nastavile akademsko obrazovanje, a na dan podnošenja zahtjeva imaju status nezaposlene osobe s područja Općine Vladislavci, općinski načelnik i korisnik sredstava zaključuju ugovor kojim se pobliže reguliraju prava i obveze korisnika sredstava.

**Članak 22.**

Pravo na potporu ne može ostvariti fizička osoba za koju Jedinstveni upravni odjel Općine Vladislavci u postupku obrade podnesenog zahtjeva utvrdi da Općini Vladislavci duguje dospjelu obvezu na ime javnih i/ili nejavnih davanja, osim za podnositelje iz Mjere 21.

Podnositelj zahtjeva nema pravo na potporu ukoliko je za istu namjenu primio potporu iz drugih izvora, izuzev korisnika iz Mjere 1. Energetska učinkovitost i energetska obnova obiteljskih kuća i korisnika Mjere 3. Izgradnja novih stambenih objekata i kupovina stambenih objekata na području Općine Vladislavci i Mjere 21. Sufinanciranje troškova polaganja vozačkog ispita srednjoškolcima, studentima te osobama koje su u prethodnoj školskoj godini završile srednju školu, a nisu nastavile akademsko obrazovanje, a na dan podnošenja zahtjeva imaju status nezaposlene osobe s područja Općine Vladislavci.

Korisnik potpore dužan je omogućiti davatelju potpore kontrolu namjenskog utroška dobivene potpore.

**Članak 23.**

Ukoliko se utvrdi da je podnositelj ostvario potporu na temelju dostavljene neistinite dokumentacije, ili se utvrdi da je za istu namjenu primio potporu iz drugih izvora, ili da potporu nije namjenski utrošio, dobivena sredstva mora vratiti u Proračun Općine Vladislavci.

**Članak 24.**

U programskom razdoblju od 2017. do 2022. godine pojedinom korisniku može se odobriti samo jedna potpora u okviru mjere 2 , 3, 5 i 21 a u okviru mjere 1 može se odobriti svake kalendarske godine.

**Članak 25.**

Sukladno Zakonu o pravu na pristup informacijama („Narodne novine“ broj 25/13. i 85/15.), Općina Vladislavci kao tijelo javne vlasti obvezno je radi upoznavanja javnosti omogućiti pristup informacijama o svom radu pravodobnom objavom na internetskim stranicama ili u javnom glasilu. Slijedom navedenog, smatrati će se da je osoba podnošenjem Zahtjeva za potporu koji sadrži njegove osobne podatke dala privolu za njihovu obradu i korištenje za javnu objavu, a u svrhu zbog koje su zatraženi.

**Članak 26.**

Osim dokumentacije propisane člankom 6., 10., 14. i 18, ovog Pravilnika, podnositelji zahtjeva prilažu i slijedeću dokumentaciju:

* Preslika osobne iskaznice za podnositelja;
* Izjava da podnositelj za istu namjenu nije primio potporu iz drugih izvora; (izuzev mjere 1. i 3.)
* Vlasnički list (moguće i isprintani s web stanice);
* preslika IBAN-a podnositelja zahtjeva.

Dodatna dokumentacija se ne odnosi na podnositelje zahtjeva u okviru Mjere 21.

Zadužuje se Jedinstveni upravni odjel za provođenje ovog Pravilnika u dijelu prikupljanja i obrade zahtjeva.

**VII. ZAVRŠNE ODREDBE**

**Članak 27.**

Osobe koje su provodile aktivnosti iz Mjere 3. Izgradnja novih stambenih objekata i kupovina stambenih objekata na području Općine Vladislavci, u razdoblju od 1. siječnja do 31. prosinca 2017. godine, pravo na potporu mogu ostvariti po javnom pozivu koji će biti raspisan u 2018. godini.

**Članak 28.**

Ovaj Pravilnik objavit će se u „Službenom glasniku“ Općine Vladislavci i web stranici [www.opcina-vladislavci.hr](http://www.opcina-vladislavci.hr), a stupa na snagu osmog dana od dana objave na web stranici Općine Vladislavci.